20.2.2023
MT
Il-Ġurnal Uffiċjali tal-Unjoni Ewropea
L 52/5
2.
Dan ir-Regolament ma japplikax għall-użu tal-prodotti mediċinali veterinarji msemmija fil-paragrafu 1 għall-istudji xjentifiċi jew sabiex dawn jiġu żviluppati u ttestjati, kif imsemmi fl-Artikolu 46(3) tar-Regolament (UE) 2016/429.
Artikolu 2 Definizzjonijiet 1.
Għall-finijiet ta’ dan ir-Regolament, japplikaw id-definizzjonijiet li ġejjin:
(a) “marda tal-kategorija A” tfisser marda elenkata li normalment ma sseħħx fl-Unjoni, u li għaliha jridu jittieħdu miżuri ta’ eradikazzjoni immedjati malli tiġi skoperta, kif imsemmi fl-Artikolu 9(1)(a) tar-Regolament (UE) 2016/429; (b) “marda tal-kategorija B” tfisser marda elenkata li trid tiġi kkontrollata fl-Istati Membri kollha bil-għan li tinqered flUnjoni kollha, kif imsemmi fl-Artikolu 9(1)(b) tar-Regolament (UE) 2016/429; (c) “tilqim soppressiv ta’ emerġenza” tfisser strateġija ta’ tilqim implimentata mill-awtorità kompetenti f’annimali terrestri miżmuma għall-prevenzjoni u l-kontroll ta’ mard tal-kategorija A f’konformità mal-Artikolu 7(1)(a)(i); (d) “tilqim protettiv ta’ emerġenza” tfisser strateġija ta’ tilqim implimentata mill-awtorità kompetenti f’annimali terrestri miżmuma għall-prevenzjoni u l-kontroll ta’ mard tal-kategorija A f’konformità mal-Artikolu 7(1)(a)(ii); (e) “tilqim ta’ emerġenza f’annimali terrestri selvaġġi” tfisser strateġija ta’ tilqim implimentata mill-awtorità kompetenti f’annimali terrestri selvaġġi għall-prevenzjoni u l-kontroll ta’ mard tal-kategorija A f’konformità malArtikolu 7(1)(a)(iii); (f)
“tilqim preventiv” tfisser strateġija ta’ tilqim implimentata mill-awtorità kompetenti għall-prevenzjoni u l-kontroll tal-mard tal-kategorija A f’konformità mal-Artikolu 7(1)(b);
(g) “żona ta’ tilqim” tfisser żona li fiha jingħata vaċċin lill-ispeċijiet elenkati għall-prevenzjoni u l-kontroll tal-mard talkategorija A; (h) “żona ta’ peritilqim” tfisser żona, madwar iż-żona ta’ tilqim, fejn it-tilqim għall-fini tal-prevenzjoni u l-kontroll talmard tal-kategorija A ma jkunx permess u fejn tiġi implimentata sorveljanza msaħħa biex jiġi identifikat dak ilmard.
(i)
“tifqigħa kkonfermata” tfisser tifqigħa kkonfermata f’konformità mal-Artikolu 9(2), (3) u (4) tar-Regolament Delegat (UE) 2020/689;
(j)
“perjodu ta’ rkupru” tfisser il-perjodu ta’ żmien meħtieġ biex żona ta’ tilqim tirkupra l-istatus tas-saħħa tal-annimali qabel l-implimentazzjoni tat-tilqim kontra marda tal-kategorija A, billi jintwera n-nuqqas tal-marda tal-kategorija A wara li jkun sar tilqim protettiv ta’ emerġenza kontra l-marda;
(k) “żona ta’ protezzjoni” tfisser żona ta’ protezzjoni kif stabbilita abbażi tal-Artikolu 21(1)(a) tar-Regolament Delegat (UE) 2020/687; (l)
“żona ta’ sorveljanza” tfisser żona ta’ sorveljanza kif stabbilita abbażi tal-Artikolu 21(1)(b) tar-Regolament Delegat (UE) 2020/687;
(m) “annimal bovin” tfisser annimal tal-ispeċijiet ta’ ungulati li jappartjenu għall-ġeneri Bison, Bos (inklużi s-subġeneri Bos, Bibos, Novibos, Poephagus) u Bubalus (inkluż is-subġeneru Anoa) u l-frieħ tal-inkroċjar tar-razez ta’ dawk lispeċijiet; (n) “annimal ovin” tfisser annimal tal-ispeċi tal-ungulati li tappartjeni għall-ġeneru Ovis u l-frieħ tal-inkroċjar tar-razez ta’ dawk l-ispeċijiet; (o) “annimal kaprin” tfisser annimal tal-ispeċijiet ta’ ungulati li jappartjenu għall-ġeneru Capra u l-frieħ tal-inkroċjar tarrazez ta’ dawk l-ispeċijiet; (p) “annimal kamelid” tfisser annimal tal-ispeċi ta’ ungulati li tappartjeni għall-familja Camelidae elenkata fl-Anness III għar-Regolament (UE) 2016/429; (q) “annimal porċin” tfisser annimal tal-ispeċijiet ta’ ungulati li jappartjenu għall-familja Suidae elenkata fl-Anness III tarRegolament (UE) 2016/429;